CELEX: 32014R0291
Language: da
Date: 2014-03-21 00:00:00
Title: Kommissionens gennemførelsesforordning (EU) nr. 291/2014 af 21. marts 2014 om ændring af forordning (EF) nr. 1289/2004 for så vidt angår tilbageholdelsestiden og maksimalgrænseværdier for restkoncentrationer af fodertilsætningsstoffet decoquinat  EØS-relevant tekst

22.3.2014   
            
            
               DA
            
            
               Den Europæiske Unions Tidende
            
            
               L 87/87
            
         
      KOMMISSIONENS GENNEMFØRELSESFORORDNING (EU) Nr. 291/2014
   af 21. marts 2014
   om ændring af forordning (EF) nr. 1289/2004 for så vidt angår tilbageholdelsestiden og maksimalgrænseværdier for restkoncentrationer af fodertilsætningsstoffet decoquinat
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 13, stk. 3, og
   ud fra følgende betragtninger:
   
               (1)
            
            
               I henhold til forordning (EF) nr. 1831/2003 kan godkendelsen af et fodertilsætningsstof ændres efter anmodning fra indehaveren af godkendelsen og efter udtalelse fra Den Europæiske Fødevaresikkerhedsautoritet (»autoriteten«).
            
         
               (2)
            
            
               Decoquinat, som tilhører gruppen af coccidiostatika og andre lægemidler, blev i overensstemmelse med Rådets direktiv 70/524/EØF (2) tilladt anvendt i 10 år som fodertilsætningsstof til slagtekyllinger ved Kommissionens forordning (EF) nr. 1289/2004 (3).
            
         
               (3)
            
            
               Indehaveren af godkendelsen har indsendt en ansøgning om nedsættelse af den tilladte tilbageholdelsestid fra 3 dage til 0 dage før slagtning og indførelse af maksimalgrænseværdier for restkoncentrationer for lever (1,0 mg/kg), nyre (0,8 mg/kg), muskel (0,5 mg/kg) og hud/fedt (1,0 mg/kg) fra dyr, der har fået tilsætningsstoffet. Indehaveren af godkendelsen indsendte de relevante oplysninger til støtte for sin anmodning.
            
         
               (4)
            
            
               Autoriteten konkluderede i sin udtalelse af 12. september 2013 (4), at en ændring af tilbageholdelsestiden fra 3 dage til 0 dage ikke vil bringe forbrugersikkerheden i fare, og de nye fremsendte oplysninger bekræfter, at der ikke er behov for maksimalgrænseværdier for restkoncentrationer.
            
         
               (5)
            
            
               Af hensyn til kontrolmulighederne blev det imidlertid anset for hensigtsmæssigt at fastsætte maksimalgrænseværdier for restkoncentrationer som foreslået af ansøgeren.
            
         
               (6)
            
            
               Betingelserne i artikel 5 i forordning (EF) nr. 1831/2003 er opfyldt.
            
         
               (7)
            
            
               Forordning (EF) nr. 1289/2004 bør derfor ændres i overensstemmelse hermed.
            
         
               (8)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE FORORDNING:
   Artikel 1
   Bilaget til forordning (EF) nr. 1289/2004 ændres i overensstemmelse med bilaget til denne forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 21. marts 2014.
      
         
            På Kommissionens vegne
         
         José Manuel BARROSO
         
         
            Formand
         
      
   
   
      (1)  EUT L 268 af 18.10.2003, s. 29.
   
      (2)  Rådets direktiv 70/524/EØF af 23. november 1970 om tilsætningsstoffer til foderstoffer (EFT L 270 af 14.12.1970, s. 1).
   
      (3)  Kommissionens forordning (EF) nr. 1289/2004 af 14. juli 2004 om en 10-årig tilladelse til anvendelse i foderstoffer af tilsætningsstoffet »Deccox®«, som tilhører gruppen af coccidiostatika og andre lægemidler (EUT L 243 af 15.7.2004, s. 15).
   
      (4)  EFSA Journal 2013; 11(10):3370.
   
      BILAG
      Bilaget til forordning (EF) nr. 1289/2004 affattes således:
      
         
            »BILAG
            
                        Tilsætningsstoffets registreringsnummer
                     
                     
                        Navn på og registreringsnummer for den ansvarlige for tilsætningsstoffets markedsføring
                     
                     
                        Tilsætningsstof (handelsnavn)
                     
                     
                        Sammensætning, kemisk betegnelse, beskrivelse, analysemetode
                     
                     
                        Dyreart eller -kategori
                     
                     
                        Maksimumsalder
                     
                     
                        Minimumsindhold
                     
                     
                        Maksimumsindhold
                     
                     
                        Andre bestemmelser
                     
                     
                        Godkendelse gyldig til
                     
                     
                        Maksimalgrænseværdier for restkoncentrationer (MRL) i de relevante animalske fødevarer
                     
                  
                        mg aktivstof/kg fuldfoder med et vandindhold på 12 %
                     
                  
                        
                           Coccidiostatika og andre lægemidler
                        
                     
                  
                        E756
                     
                     
                        Zoetis Belgium SA
                     
                     
                        Decoquinat (Deccox)
                     
                     
                        
                                     
                                 
                                 
                                    
                                       Tilsætningsstoffets sammensætning
                                    
                                    Decoquinat: 60,6 g/kg
                                    Raffineret, deodoriseret sojaolie: 28,5 g/kg
                                    Hvedestrømel: q. s. 1 kg
                                 
                              
                                     
                                 
                                 
                                    
                                       Aktivstof
                                    
                                    Decoquinat
                                    C24H35NO5
                                    
                                    Ethyl-6-decycloxy-7-ethoxy-4-hydroxyquinolin-3-carboxylat
                                    CAS-nummer: 18507-89-6
                                 
                              
                                     
                                 
                                 
                                    Beslægtede urenheder:
                                    6-decycloxy-7-ethoxy-4-hydroxyquinolin-3-carboxylsyre: < 0,5 %
                                    Methyl-6-decycloxy-7-ethoxy-4-hydroxyquinolin-3-carboxylat: < 1,0 %
                                    Diethyl-4-decycloxy-3-ethoxyanilin-methylenmalonat: < 0,5 %
                                 
                              
                                     
                                 
                                 
                                    
                                       Analysemetode
                                        (1)
                                    
                                    Bestemmelse af decoquinat i fodertilsætningsstof, forblandinger og foderstoffer:
                                    omvendt fase højtydende væskekromatografi med fluorescensdetektion (RP-HPLC-FL) — EN 16162
                                    Bestemmelse af decoquinat i væv:
                                    omvendt fase højtydende væskekromatografi i kombination med tredobbelt firepolet massespektrometer (RP-HPLC-MS/MS).
                                 
                              
                     
                        Slagtekyllinger
                     
                     
                         
                     
                     
                        20
                     
                     
                        40
                     
                     
                        —
                     
                     
                        17. juli 2014
                     
                     
                        1 000 μg decoquinat/kg våd lever og våd hud+fedt
                        800 μg decoquinat/kg våd nyre
                        500 μg decoquinat/kg våd muskel.
                     
                  
      
      
         (1)  Nærmere oplysninger om analysemetoderne findes på referencelaboratoriets hjemmeside:http://irmm.jrc.ec.europa.eu/EURLs/EURL_feed_additives/Pages/index.aspx.«